Wɔatwerɛ nsɛm wei ɛwɔ Asante kasa mu Adowa(pronunciation of "Adowa" (help·info)) yɛ asa a Akanfoɔ a wɔwɔ Ghana sa. Ɛyɛ asa a agye din wɔ Ghana paa na wɔtaa sa wɔ dwumadie bi te sɛ ayie, afahyɛ ne ayeforohyia ase. Adowa yɛ asa a ɛma wɔn a wɔsa no tumi da wɔn atenka ne nea wɔdwen wɔ asɛm bi ho adi denam sɛnea wɔto wɔn nsa ne wɔn nan bere a wɔresa no. Ɛsono dwumadie biara ne sɛnea sɛnea wɔ keka wɔn ho berɛ a wɔresa Adowa. Wɔ ayeforohyia ase no, wɔsa de kyerɛ sɛ wɔn ani agye nanso wɔsa de kyerɛ awerɛhoɔ wɔ ayie ase. Abakɔsɛm a wɔde ano ka ma yehu sɛ, bere a akokoakoko firii aseɛ no, yareɛ bɔɔ Asantefoɔ Hemaa Panyin bi. Berɛ a wokobisaa mu no, Ɔkɔmfo Panyin no ma wohuu sɛ ansaana ne ho bɛtɔ no no, gye sɛ adowa a ɔte ase de yi apaeɛ ma abosom no. Eyi nti wɔpaw mmarima kɔɔ kwaeɛ no mu sɛ wɔnkɔpɛ adowa no bi mmra. Bere a wokohunuu bi no, sɛnea na aboa no tutu ne nan dannan ne ho no yɛɛ wɔn fɛ na wosuasuae.